Torvmoser

Torvmoser (Sphagnum) eller kvitmoser er ei planteslekt som består av omkring 200 arter. I Norge finnes det ca. 40-50 arter. Bortsett fra fire arter finnes faktisk alle kjente europeiske torvmosearter i Norge, og Trøndelag er kjent for å ha den største artsrikdommen av torvmoser i hele verden. Det er også sjeldne arter i Reindalen på Svalbard.
Torvmose (Sphagnales) er en orden i klassen bladmoser. I torvmosefamilien (Sphagnaceae) finnes det kun én slekt (Sphagnum).
Torvmoser har ikke røtter som andre planter, men tar opp alt de trenger av vann og næringsstoffer gjennom overflaten. Plantenes svamplignende vev har evne til å absorbere store mengder vann (opptil 20 ganger vekten av den tørre mosen), og om lag 90% av torvmosens vekt er derfor gjerne vann. Torvmosene er røde, brune, grønne eller gulaktige i fargen og vokser i tette tuer eller tepper med 5-30 cm høye skudd. Hver plante består av en stengel med korte sideskudd i fem rekker. De danner stadig nye celler i toppen og dør nedentil, og derav dannes det torv.
Torvmoser finnes over store deler av verden, men spesielt rikelig i den tempererte boreale sonen. De tilhører de vanligste moseartene på myrer og er også vanlige som bunnvegetasjon i fuktige skogstrøk. De vokser helst i områder med lite næring, der de kan konkurrere ut andre planter.
Torv er også kjent for sine konserverende egenskaper. Fra gammelt av har torvmoser vært benyttet mot hevelser, gikt og hudsykdommer med mer. De er også kjent for å ha lindrende effekt på kløe etter insektstikk. Forskjellige typer torvmose brukes i tradisjonelt lafteverk til å tette mellom stokkene og i selve laftehogget. Som den beste mosen til formålet regnes husmose eller etasjemose (Hylocomium splendens), en vanlig moseart over hele landet. I våre dager forskes det også på bruk av torvmoser som naturlige konserveringsmidler for matvarer, for eksempel til å bevare fisk.


== Arter (utvalg) ==
Beitetorvmose (Sphagnum teres)
Bjørnetorvmose (Sphagnum lindbergii)
Blanktorvmose (Sphagnum subnitens)
Bleiktorvmose (Sphagnum flexuosum)
Broddtorvmose (Sphagnum fallax)
Butt-torvmose (Sphagnum obtusum)
Dvergtorvmose (Sphagnum tenellum)
Fagertorvmose (Sphagnum pulchrum)
Fjelltorvmose (Sphagnum aongstroemii)
Fløyelstorvmose (Sphagnum molle)
Flarktorvmose (Sphagnum jensenii)
Flattorvmose (Sphagnum isoviitae)
Flotorvmose (Sphagnum inundatum)
Frosttorvmose (Sphagnum olafii)
Frynsetorvmose (Sphagnum fimbriatum)
Furutorvmose (Sphagnum capillifolium)
Glastorvmose (Sphagnum angermanicum)
Grøntorvmose (Sphagnum viride)
Grantorvmose (Sphagnum girgensohnii)
Gulltorvmose (Sphagnum affine)
Heitorvmose (Sphagnum strictum)
Horntorvmose (Sphagnum auriculatum)
Huldretorvmose (Sphagnum wulfianum)
Kjøtt-torvmose (Sphagnum magellanicum)
Klubbetorvmose (Sphagnum angustifolium)
Kratt-torvmose (Sphagnum centrale)
Kroktorvmose (Sphagnum subsecundum)
Kysttorvmose (Sphagnum austinii)
Lapptorvmose (Sphagnum subfulvum)
Litorvmose (Sphagnum rubiginosum)
Lurvtorvmose (Sphagnum majus)
Lyngtorvmose (Sphagnum quinquefarium)
Pisktorvmose (Sphagnum annulatum)
Polartorvmose (Sphagnum arcticum)
Raudtorvmose (Sphagnum rubellum)
Rosetorvmose (Sphagnum warnstorfii)
Rusttorvmose (Sphagnum fuscum)
Skartorvmose (Sphagnum riparium)
Skeitorvmose (Sphagnum platyphyllum)
Skogtorvmose, sumptorvmose (Sphagnum palustre)
Sphagnum apiculatum
Sphagnum cymbifolium
Sphagnum leucobryoides
Sphagnum novo-caledoniae
Spriketorvmose (Sphagnum squarrosum)
Stivtorvmose (Sphagnum compactum)
Svelttorvmose (Sphagnum balticum)
Trøndertorvmose (Sphagnum troendelagicum)
Tundratorvmose (Sphagnum tundrae)
Tvaretorvmose (Sphagnum russowii)
Vasstorvmose (Sphagnum cuspidatum)
Vortetorvmose (Sphagnum papillosum)
Vrangtorvmose (Sphagnum brevifolium)
Vritorvmose (Sphagnum contortum)


=== Se også ===
Flatbergium sericeum, tidligere Sphagnum sericeum


== Referanser ==

Norske artsnavn: Norwegian names for mosses – norske mosenavn – nhm.uio.no


== Eksterne lenker ==
(en) Torvmoser i Global Biodiversity Information Facility 
(no) Torvmoser hos Artsdatabanken 
(sv) Torvmoser hos Dyntaxa 
(en) Torvmoser hos Fossilworks 
(en) Torvmoser hos ITIS 
(en) Torvmoser hos NCBI 
(en) Torvmoser hos Tropicos 
(en) Kategori:Sphagnum – bilder, video eller lyd på Wikimedia Commons 
(en) Sphagnum – galleri av bilder, video eller lyd på Wikimedia Commons 
Sphagnum – detaljert informasjon på Wikispecies